b'\n_START_ARTICLE_\nSol (kemija)\n_START_PARAGRAPH_\nSol je ionska spojina med nekovino in kovino. Nastane lahko na ve\xc4\x8d na\xc4\x8dinov, ki so razlo\xc5\xbeeni pozneje. Sestavljena je iz anionov (v tem primeru ion nekovine) in kationov (v tem primeru ion kovine) v takem razmerju, da je spojina elektri\xc4\x8dno nevtralna. Soli delimo po kislinskih preostankih (kloridi, jodidi, acetati, nitrati, sulfati ...).\n_START_SECTION_\nNastanek soli\n_START_PARAGRAPH_\nSoli nastanejo v glavnem na \xc5\xa1tiri na\xc4\x8dine:_NEWLINE_1. Z nevtralizacijo_NEWLINE_Pri nevtralizaciji pote\xc4\x8de kemijska reakcija med kislino in bazo. Pri tem nastane sol (sestavljena iz kationa kisline in aniona baze). Nastane tudi voda, \xc4\x8de baza vsebuje karbonatni ion pa tudi ogljikov dioksid. Primer take reakcije:_NEWLINE_HCl + NaOH --> NaCl + H\xe2\x82\x82O_NEWLINE_H\xe2\x82\x82SO\xe2\x82\x84 + CaCO\xe2\x82\x83 --> CaSO\xe2\x82\x84 + H\xe2\x82\x82O + CO\xe2\x82\x82_NEWLINE_2. S spajanjem kovine in nekovine_NEWLINE_V tem primeru pote\xc4\x8de reakcija med kovino ter nekovino. Pri tem nastane samo sol (sestavljena iz kovinskega aniona ter nekovinskega kationa). Primer take reakcije:_NEWLINE_Mg + I\xe2\x82\x82 --> MgI\xe2\x82\x82_NEWLINE_2K + Br\xe2\x82\x82 --> 2KBr_NEWLINE_3. Z reakcijo med kislino in kovino_NEWLINE_Tukaj pote\xc4\x8de reakcija med kislino in kovino, nastaneta sol (iz aniona kovine ter kationa kisline) in vodik. Primer take reakcije:_NEWLINE_HNO\xe2\x82\x83 + Be --> Be(NO\xe2\x82\x83)\xe2\x82\x82 + H\xe2\x82\x82_NEWLINE_CH\xe2\x82\x83-COOH + Rb --> CH\xe2\x82\x83-COORb + H\xe2\x82\x82_NEWLINE_4. Z reakcijo med kislino in kovinskim oksidom_NEWLINE_V tem primeru pote\xc4\x8de reakcija med kislino in kovinskim oksidom, nastaneta sol (iz aniona kisline ter kationa kovinskega oksida) in voda. Primer take reakcije:_NEWLINE_H\xe2\x82\x82SO\xe2\x82\x84 + CuO --> CuSO\xe2\x82\x84 + H\xe2\x82\x82O_NEWLINE_H\xe2\x82\x83PO\xe2\x82\x84 + Na\xe2\x82\x82O --> Na\xe2\x82\x83PO\xe2\x82\x84 + H\xe2\x82\x82O_NEWLINE_Zgornje reakcije so neurejene.'